Паметниксӧ вӧчӧм бӧрын «Ӧ» шыпас сулаліс Коми Республикаса Национальнӧй галереялӧн мыш саяс. «Коми войтыр» ӧтмунӧмлӧн Сыктывкарса представительство шыӧдчис Юркарса администрацияӧ, медым лэдзисны сувтӧдны « Ӧ» шыпаслы паметниксӧ Юркарса коми культура шӧринӧ. Карса мэр чӧв оліс. Ӧтуввезйыс паськаліс сёрни сы йылысь, мый сійӧ керкаса олысьяс, кӧні меститчӧ Коми культура шӧрин, мунӧны талы паныд. Карса чина войтыр пиысь кодкӧ шуӧма, мый паметникыслӧн некутшӧм дон абу.